SUID-AFRIKAANSE RADIOLIGA 
SARL NUUS SONDAG 10 MAART 2002 


Dit is amateurradiostasie ZS6SRL van die Suid-Afrikaanse Radioliga, die na- 
sionale vereniging vir amateurradio in Suid-Afrika, met ’n nuusbulletin wat elke 
Sondag om 08:15 Sentraal Afrika Tyd (SAT) in Afikaans en om 08:30 SAT in 
Engels uitgesaai word. 


Hierdie bulletin is ook op die webwerf van die SARL by www.sarl.org.za en op 
pakketbulletinborde beskikbaar. 


In die nuus vandag: 

BHF/UHF-WEDSTRYD 

MONITERING VIR TWEEMETER DX 

LOGBOEK VAN DIE WéRELD SAL DX-TRADISIE AANVUL 
Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradioaangeleenthede. 


Die SARL nuusdiens nooi klubs en individue om nuus aangaande amateurradio 
slegs aan sarlnews@hotmail.com te stuur. NUUSITEMS WAT NA ANDER 
ADRESSE GESTUUR WORD MAG VERLORE GAAN EN NIE IN BUL- 
LETINS INGESLUIT WORD NIE. Indien moontlik stuur dit asb in Afrikaans 
sowel as Engels en stuur dit vroeg in die week. 


U luister na ZS6SRL. 
Die nuus volg in besonderhede: 
SARL BHF/UHF WEDSTRYD 


Volgende naweek vind die eerste been van die SARL BHF /UHF-wedstryd plaas. 
Dit begin om 12:00 SAT op die 16de en eindig 24 uur later om 12:00 SAT op 
die 17de. 


Die doel van die wedstryd is om aktiwiteit op die BHF en UHF-bande te 
bevorder. Die wedstryd is oop vir alle gelisensieérde radioamateurs in Suid- 
Afrika en die buurlande. Deelnemers kan deelneem as draagbare multi-modus- 
stasies of vaste stasie multi-modus of vaste stasie FM alleen. Sodra die wedstryd 
begin mag die oprigtigsplek van die stasie nie verander word nie. Enige stasie 
moet 'n enkele roepsein en ruitverwysing tydens die hele wedstryd gebruik. 


'n FM-alleen stasie is 'n stasie wat slegs FM gebruik vir alle kontakte. `n Multi- 
modusstasie is 'n stasie wat enige modus of kombinasie van modusse insluitend 
FM gebruik. Die volgende frekwensies mag gebruik word: 50 tot 51,5 MHz; 144 
tot 145,8 MHz; 432 tot 433,6 MHz en 1296 tot 1296,5 MHz met GG-, FM- of 
ESB- werking. Digitale modusse of spreispektrum is nie toegelaat nie, ook nie 


herhaler-, satelliet-, AMA- of kruisbandwerking nie. 

Deelnemers moet by die SARL en IARU Streek 1 bandplan hou. Die volgende 
word uitgeruil: Roepsein van beide stasies, seinrapport en geografisie ruitver- 
wysing. Geen reeksnommers word benodig nie. 


Dit blyk dat die neiging tydens die afgelope aantal wedstryde was om slegs FM 
te gebruik. Hoe lyk dit met ESB, horisontaal gepolariseer? 

Bied dit nie die moontlikheid om baie verder kontakte met hoér puntetellengs 
te kan maak nie? 


Die adres vir logstate is: John Fielding ZS5JF, Posbus 256, Inchanga, 3670. 
E-posnavrae aan johnf@futurenet.co.za 


MONITERING VIR TWEEMETER DX 


Verskeie Afdeling 2 BHF-amateurs in Oos-Londen en Port Elizabeth het ingewil- 
lig om die frekwensie 144,400 MHz oor naweke vir moontlike langafstandseine 
te monitor. Hulle is ZS2AH, ZR2NB, ZR2REG, ZS2BL, ZS2IV, ZS2JF, ZS2U 
and ZS2FM. 


Wanneer tuis sal hulle hul ontvangers regdeur die dag, d.w.s. Saterdag en 
Sondag, aan hou met hul antennas gerig in verskeie rigtings, bv. Wes, Noord- 
Wes, Noord en Noord-Oos. 


Afgeleë stasies word versoek om ’n paar oproepe gedurende die dag te maak 
wanneer gerieflik, maar veral wanneer hulle die ZS2VHF baken kan hoor op 
144,415 MHz FSK, horisontaal gepolariseer. 

Hulle mag enige modus gebruik om `n geraas op die kanaal te maak om aandag 
te trek. 


Baie openinge in die dag, op beide Tropo en Sporadiese-E, is al in die verlede 
gemis bloot omdat niemand op frekwensie was nie. 


Sarlnuus spreek sy waardering uit aan PEARS vir die navorsing wat deur hulle 
gedoen word in verband met BHF /UHF-voortplanting. Ons spoor alle amateurs 
aan om PEARS in hierdie prysenswaardige onderneming van hulle te ondersteun 
en te deel in enige suksesse behaal. 


LOGBOEK VAN DIE WêRELD SAL DX-TRADISIE AANVUL 


Die ARRL is besig om die “Logboek van die Wêreld” (afgekort LOTW in Engels, 
LVDW in Afrikaans?), `n elektroniese kontakverifikasieprogram, te ontwikkel. 
Projekbestuurder Wayne Mills, N7NG, het voorspel dat dit `n “kultuurveran- 
dering” te weeg sal bring wanneer dit later vanjaar in gebruik geneem sal word. 
Wanneer dit operasioneel is, sal dit vir deelnemers moontlik wees om vir toeken- 
nings soos DXCC of WAS te kwalifiseer sonder om eers bevestiging deur middel 
van werklike QSL-kaarte te verkry. 


LVDW sal nie die QSL-skema op papier vervang nie maar sal dit aanvul en 
dit sal ook nie 'n manier verskaf om QSL’le elektronies of op ander maniere 
te verkry nie. Mills het verduidelik dat dit `n stelsel is om krediete te gee vir 


toekennings en ook nie net ARRL-toekennings nie. Hy hoop om die deelname 
van ander organisasies wat bedryfstoekennings maak soos CQ en die RSGB te 
verkry. 


Sentraal aan die konsep is ’n groot databasis wat deurlopend deur die ARRL op 
datum gehou word volgens data voorsien deur individuele DX-ers, kompetisiew- 
erkers en DXpedisies. Wanneer dit in bedryf is sal dit in staat wees om vinnige 
kontakkrediet te voorsien. Mills het gesé dat die stelsel vir almal vir gebruik 
oop sal wees, vir ARRL-lede sowel as nie-lede. 


Registrasie en oplaai van elektroniese logdata sal kosteloos wees. Die enigste 
keer wanneer gebruikers koste sal aangaan is wanneer hulle kontrakkrediete wil 
gebruik vir `n spesifieke toekenning soos DXCC, WAS of VUCC. 


Sagtewareontwikkeling gaan voort. Die ARRL se Web/Sagteware Ontwikkel- 
ingsdepartementbestuurder Jon Bloom, KE3Z, verwag om met volle sisteem- 
toetsing hierdie lente (ons herfs) te begin. 


Sekuriteit sal in die sisteem ingebou word en elke poging sal aangewend word 
om die integriteit van die logdata te verseker. Persone wat registreer sal hulleself 
dmv af-lyn, harde kopie manier moet identifiseer voordat aan hulle 'n veilige en 
kostelose digitale handtekening en wagwoord vir toegang toegeken sal word. 


In eenvoudige terme, wanneer `n deelnemer aanteken sal die logboeksisteem 
vasstel of sy databasis enige “kontakpassing” bevat met logdata wat voorsien is. 
Indien wel mag ’n gebruiker enige gegenereerde krediete gebruik vir `n spesifieke 
toekenning teen `n per krediet fooi. Mills het gesê dat die koste in ooreenstem- 
ming sal wees met huidige ARRL toekenningsfooie. 


Mills het verder gesê hy hoop om die indiensstellingsdatum vir die Logboek van 
die Wêreld binne ’n paar maande aan te kondig. 

Die DX-gemeenskap sien sekerlik angstig uit na die indiensstelling van hierdie 
opwindende en bruikbare fasiliteit. 


KONTAKTE MET DIE IRS 


Gedurende die afgelope week het die IRS-bemanning met een skool in Amerika 
en die Harrowgate Meisieskollege in Engeland amateurradiogesprekke gehad. 
Laasgenoemde kollege beskik sedert 1980 oor ’n klubstasie en het alreeds meer 
as 90 radioamateurs opgelewer. Wat ’n pragtige voorbeeld. 


KLUBNUUS 
KOMITEE VIR DIE OVERBERG AMATEURRADIOKLUB 


Gedurende die afgelope AJV van ZSIOAR, die Overberg Amateurradioklub, 
gehou op 2 Maart te Hermanus, is die vorige bestuur in geheel herkies. Die 
komiteelede is: 


Voorsitter: ZSIWC, Johan; Ondervoorsitter: ZR1VR, Len; Sekretaris: ZS1ALJ, 
Arthur; Tesourier: ZS1SR, Kosie; Redakteur, Radio Overberg: ZR1GD,. Willem; 


BBS en tegnies: ZS1TGH,.Tim; Addisionele lid: ZS1MC,.Malcolm. 
Ons wens die bestuur sterkte toe vir die komende jaar. 
SASOL 2002 WETENSKAPFEES 


Hierdie is die laaste aankondiging om almal te herinner and die Sasol 2002 
wetenskapfees wat vanaf die 13de tot die 19de Maart te Grahamstad plaasvind. 
Die Port Elizabeth Amateurradiovereniging bedank almal wat hulle beste wense 
en ondersteuning aangebied het sowel as almal wat help met die voorbereiding 
en bemanning van die amateurradiouitstalling. Spesiale dank gaan aan Andre 
ZS2AJ wat ons ankerman in Grahamstad sal wees. Moet asseblief nie vergeet 
om gedurende hierdie tydperk met ZS2PE kontak te maak nie. Op hierdie wyse 
sal u help om die pret van amateurradio aan die jeug bekend te stel. 


ZS6PTA VLOOIMARK 


Die Pretoria amateurradioklub hou hul herfsvlooimark op Saterdag 6 April 2002. 
Die vlooimark sal oudergewoonte op die Suidkampus van die Universiteit van 
Pretoria gehou word en let op dat die aanvangstyd 12:00 is. 


Almal is welkom om die grootste vlooimark in Suiddelike Afrika by te woon. 
Skakel Almero ZS6RY by (012) 567 3722 of op 082 414 5164 indien u `n tafel 
wil bespreek of aanwysings benodig om by die vlooimark uit te kom. 


BLOEMFONTEIN ARK TREKKING 


Die trekking van die Bloemfontein ARK se kompetisie vir `n ICOM IC2100H 
2-meterstel en 'n selfoon vind plaas tydens die BHF /UHF wedstryd. Kaartjies 
is nog beskikbaar by Barney ZS4AQZ by 083 462 7507 of firedog@iafrica.com 


SARLNUUS bedank alle nuusbydraers, individue, klubs en ander organisasies 
vir bydraes tot hierdie bulletin en al die stasies wat so getrou die herleidings 
behartig. 

Hierdie bulletin is saamgestel deur George ZS6NE en gelees deur ........... 


vanuit een. as 'N diens aan radioamateurs, kortgolfluisteraars en elek- 
tronikaentoesiaste 


Die SARL nooi u ook om Sondae om 10:00 na Amateur Radio Mirror Inter- 
national op 21560, 9750 en 7082 kHz en 145,750 MHz in die Pretoriagebied te 
luister. 'n Heruitsending kan Maandagaande om 20:00 SAT op 3215 kHz gehoor 
word. ARMI word deur Telkom en Sentech geborg. 


Die net van die President van die SARL is Sondae om 12:00 op 7082 kHz op die 
lug. 


U het geluister na ZS6SRL, dankie u dat u by ons aangesluit het 


Hierdie Afrikaanse uitsending eindig nou en SARLNUUS wens u aangename 
week toe. 


Totsiens almal. 


/EX 


